gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7696, del 13-01-2016 (2015/10718)

RESOLUCIÓ de 15 de desembre de 2015, del president de la Junta Qualificadora de Coneixements de Valencià, per la qual es fa pública la llista de resultats provisionals de les proves de capacitació tècnica: llenguatge administratiu.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10376


Data del document
:   15-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 15 de desembre de 2015, del president de la Junta Qualificadora de Coneixements de Valencià, per la qual es fa pública la llista de resultats provisionals de les proves de capacitació tècnica: llenguatge administratiu. [2015/10230]  
Per Resolució de 9 de març de 2015, de la Direcció General d'Innovació, Ordenació i Política Lingüística, van ser convocades les proves per a l'obtenció dels certificats oficials administratius de coneixements de valencià (DOCV 7491, 24.03.2015). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de capacitació tècnica: llenguatge administratiu del segon període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de les proves per a l'obtenció del certificat de capacitació tècnica: llenguatge administratiu, que està disponible en la Conselleria d'Educació, Investigació, Cultura i Esport i en les direccions territorials d'Educació, Investigació, Cultura i Esport. També es poden consultar individualment les qualificacions en la pàgina web www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'esta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de 15 dies hàbils, comptador des de l'endemà de la publicació de la present resolució en el Diari Oficial de la Comunitat Valenciana.  
  
València, 15 de desembre de 2015.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 7874, del 15-09-2016 (2016/7042)

Extracte de la Resolució de 8 de setembre de 2016, de la Direcció General d'Esport, per la qual es convoquen subvencions destinades als plans d'especialització esportiva per a l'any 2016.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7874

Data del DOGV
:   15-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7042


Data del document
:   08-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 8 de setembre de 2016, de la Direcció General d'Esport, per la qual es convoquen subvencions destinades als plans d'especialització esportiva per a l'any 2016. [2016/7042]  
BDNS(Identif.):316954  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet dels quals pot consultar-se en la Base de Dades Nacional de Subvencions.   
http://www.pap.minhap.gob.es/bdnstrans/index  
  
Primer. Entitats beneficiàries  
Federacions esportives que desenvolupen la seua activitat dins de l'àmbit competencial de la Generalitat, exclusivament pel desenvolupament d'un pla d'especialització esportiva, i que reunisquen els requisits establits en les bases reguladores i en la Llei 38/2003, de 17 de novembre, General de Subvencions (BOE 276, 18 de novembre).  
   
Segon. Objecte  
Concessió de subvencions destinades a sufragar les despeses ocasionades pel desenvolupament d'un pla d'especialització esportiva.  
   
Tercer. Bases reguladores  
Ordre 47/2016, de 5 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades al desenvolupament dels plans d'especialització esportiva (DOCV 7850, 12.08.2016).  
   
Quart. Quantia  
El pressupost destinat a finançar la present convocatòria ascendirà a 225.000 euros com a màxim.  
   
Cinquè. Termini de presentació de sol·licituds  
El termini per a la presentació de sol·licituds serà de 15 dies hàbils, contat a partir de l'endemà de la publicació en el Diari Oficial de la Comunitat Valenciana de la corresponent convocatòria.  
   
València, 8 de setembre de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7779, del 11-05-2016 (2016/2902)

Formalització del contracte número 15/132. Adquisició de rodes senceres per a substitució de les actuals en la remodelació dels automotors MAN sèrie 2500 de la xarxa d'FGV a Alacant.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7779

Data del DOGV
:   11-05-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2902


Data del document
:   26-04-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Formalització del contracte número 15/132. Adquisició de rodes senceres per a substitució de les actuals en la remodelació dels automotors MAN sèrie 2500 de la xarxa d'FGV a Alacant. [2016/2902]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46196 València. Telèfon 576 787 304. Fax 420 179 201.  
  
b) Dependència que tramita l'expedient: Unitat de Contractació i Patrimoni.  
c) Número d'expedient: 15/132.  
  
2. Objecte del contracte  
a) Tipus de contracte: subministrament.  
b) Descripció de l'objecte: adquisició de rodes senceres per a substitució de les actuals en la remodelació dels automotors MAN sèrie 2500 de la xarxa d'FGV a Alacant.  
c) Lots: no.  
d) CPV: 34631100-0.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe total: 128.800,00 - (IVA exclòs).  
  
5. Formalització del contracte  
a) Data d'adjudicació: 21 de març de 2016.  
b) Data del contracte: 25 d'abril de 2016.  
c) Contractista:  
Bonatrans Group, AS.  
d) Nacionalitat: espanyola.  
e) Importe: 103.040,00 - (IVA exclòs).  
f) Termini d'execució: tres mesos.  
  
València, 26 d'abril de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7904, del 26-10-2016 (2016/7840)

Licitació del contracte de serveis de missatgeria.
--------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7840


Data del document
:   04-10-2016

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * contracte de serveis

Licitació del contracte de serveis de missatgeria. [2016/7840]  
1. Entitat adjudicadora  
Ajuntament de Xirivella.  
a) Organisme: Ajuntament de Xirivella.  
b) Domicili: plaça de la Concòrdia, número 6.  
c) Localitat i codi postal: Xirivella 46179.  
d) Telèfon i fax: 019 692 069 i 221 430 988.  
e) Correu electrònic: mzdgtmdrew@qpurysaoz.gy.  
f) Adreça d'internet del perfil del contractant:   
www.contratacion.gva.es.  
g) Data límit d'obtenció de documentació i informació: coincident amb la data de finalització del termini de presentació de proposicions.  
  
  
2. Objecte del contracte  
a) Tipus: serveis.  
b) Descripció. Contracte de serveis de missatgeria.  
c) Lloc d'execució: Xirivella.  
d) Termini d'execució: dos anys.  
e) Admissió de pròrroga: sí.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte  
18.181,8 ?, sense incloure l'IVA.    
  
5. Pressupost base de licitació  
4.545,45 ?/any, sense incloure l'IVA.  
  
6. Garanties exigides  
Definitiva 5 % de l'import d'adjudicació.  
  
7. Requisits específics del contractista  
La solvència econòmica s'acreditarà per mitjà del volum anual de negocis o el patrimoni net del licitador i la solvència tècnica per mitjà d'una relació dels principals serveis realitzats en els últims cinc anys. Tot això amb les quanties i els requisits establits en els plecs de prescripcions administratives.  
  
8. Presentació d'ofertes o de sol·licituds de participació  
a) Durant el termini de 15 dies naturals a comptar de l'endemà de la publicació d'aquest anunci en el Diari Oficial de la Generalitat Valenciana.  
b) Documentació a presentar: la que figura en el plec de condicions.  
  
c) Lloc de presentació: en el Registre General de l'Ajuntament.  
d) Termini durant el qual el licitador estarà obligat a mantindre la seua oferta: tres mesos.  
  
9. Obertura d'ofertes  
Sobre A, a les 13.30 hores del segon dia hàbil següent, no dissabte, al de finalització del termini de presentació de proposicions, en el despatx de regidors  i davant de la mesa de contractació permanent. A continuació, llevat que s'haja fet ús del termini d'esmena, i en aquest cas l'obertura es retardarà a la conclusió del termini concedit, la mesa procedirà en acte públic, a l'obertura del sobre B.  
  
10. Despeses de publicitat  
A càrrec de l'adjudicatari.  
  
11. Criteris d'adjudicació  
Millor preu: 70 punts; millores: 30 punts.  
  
Xirivella, 4 d'octubre de 2016.- El regidor de Personal i Seguretat Ciutadana: Josep Manel Moret i Cabuchola.
Diari Oficial de la Generalitat Valenciana


Sumari del DOGV 7911, del 07-11-2016 (2016/7765)

Notificació de la interlocutòria dictada en el procediment de mesures provisionals coetànies número 130/2016.
-------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7765


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la interlocutòria dictada en el procediment de mesures provisionals coetànies número 130/2016. [2016/7765]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de peça de mesures provisionals coetànies número 000130/2016, seguides a instàncies de Florence Wilma Aguilar Heredia contra Julio César Bazán Salvatierra, en situació de rebel·lia, en què, en data 22 de setembre de 2016, s'ha dictat la interlocutòria que té la part dispositiva que és com segueix:  
  
«Dispose les mesures següents pel que fa a la menor, A., filla de Florence Wilma Aguilar Heredia i Julio César Bazán Salvatierra:  
  
1. La filla menor d'edat romandrà en companyia i baix la custòdia de la mare. Ambdues parts conservaran la pàtria potestat sobre la seua filla, però atribuïsc en exclusiva a la mare l'exercici de la pàtria potestat.  
  
2. Suspenc les visites del progenitor amb la menor, i se'n podrà instar la represa mitjançant un acord d'ambdues parts de manera flexible i tenint present la voluntat de la menor.  
3. Com a contribució als aliments de la seua filla, Julio César Bazán Salvatierra abonarà a la demandant la quantitat de 180 euros mensuals, dins dels primers cinc dies de cada mes, en el compte que designe la demandant. Aquesta quantitat s'actualitzarà anualment, d'acord amb la variació experimentada per l'índex general de preus de consum establit per l'Institut Nacional d'Estadística o organisme que el substituïsca. Les despeses extraordinàries necessàries es pagaran a mitges, a l'igual que les convenients per a la menor si hi ha acord o autorització judicial.  
  
Notifiqueu aquesta resolució, contra la qual no es pot interposar cap recurs ordinari.»  
  
I perquè valga de notificació de forma deguda al demandat, Julio César Bazán Salvatierra, en situació de rebel·lia i parador ignorat, expedisc i firme aquest edicte.  
  
València, 23 de setembre de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7810, del 21-06-2016 (2016/4201)

Notificació de la sentència dictada en el judici verbal número 504/2015.
------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4201


Organisme emissor
:   Jutjat de Primera Instància i Instrucció número 1 de Paterna

Tipus de document
:   Edicte

Notificació de la sentència dictada en el judici verbal número 504/2015. [2016/4201]  
Procediment: judici verbal 000504/2015.  
De: Fernando Olaizola Martínez.  
Procurador: Francisco Javier Frexes Castrillo.  
Contra: Servicios Empresariales Alfonso Fernández, SL.  
En aquest procediment, judici verbal número 504/2015, seguit a instàncies de Fernando Olaizola Martínez contra Servicios Empresariales Alfonso Fernández, SL, s'ha dictat la sentència que té l'encapçalament i la dispositiva que, literalment, és com segueix:  
  
«Sentència número 30/2016  
Paterna, 5 de febrer de 2016  
Isabel Flor Lorente, magistrada jutgessa del Jutjat de Primera Instància i Instrucció número 1 de Paterna i partit judicial, he vist aquestes actuacions de judici verbal número 504/2015, seguides a instàncies de Fernando Olaizola Martínez, representat pel procurador dels tribunals Francisco Javier Frexes Castrillo, contra la mercantil Servicios Empresariales Alfonso Fernández, declarada en situació de rebel·lia processal, i atesos els següents:  
[...]  
Dispositiva  
Estime la demanda interposada per Fernando Olaizola Martínez, representat pel procurador dels tribunals Francisco Javier Frexes Castrillo, contra la mercantil Servicios Empresariales Alfonso Fernández, declarada en situació de rebel·lia processal, i condemne l'esmentada mercantil a abonar a l'actor la quantitat de 329,32 euros, més els interessos legals des de la data de la interpel·lació judicial, amb condemna expressa a costes a la part demandada.  
Notifiqueu aquesta sentència a les parts i feu-los saber que és ferma i que, en contra, no s'hi pot interposar cap recurs (art. 455.1 LEC).  
  
Aquesta és la meua sentència, de la qual porteu un testimoniatge a les actuacions que l'han motivada, i l'original quedarà al llibre de sentències, que pronuncie, mane i firme.»  
  
I atés que el demandat, Servicios Empresariales Alfonso Fernández, SL, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 31 de maig de 2016.- La lletrada de l'Administració de Justícia: Pilar Blasco Bauset.
Diari Oficial de la Generalitat Valenciana


Sumari del DOGV 7924, del 24-11-2016 (2016/8638)

Notificació de la sentència dictada en el judici verbal número 837/2016.
------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8638


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 837/2016. [2016/8638]  
Judici verbal (250.2) 000837/2016  
Demandant: Sagunt 24, CP.  
Procurador: Carlos Javier Aznar Gómez.  
Demandat: Promociones Leyva World, SA.  
Míriam Muñoz Peiró, lletrada de l'Administració de Justícia del Jutjat de Primera Instància número 21 de València, done fe i testimoniatge que en el judici verbal (250.2) 000837/2016, que es tramita en aquest jutjat a instàncies de Sagunt 24, CP, contra Promociones Leyva World, SA, sobre la reclamació de 731,69 euros, s'ha dictat amb aquesta data la resolució que, literalment, és com segueix:  
  
«Sentència número 482/2016  
València, 17 d'octubre de 2016  
M.ª Cristina López de Haro Martín, magistrada jutgessa del Jutjat de Primera Instància número 21 de València i partit, he vist aquestes actuacions de judici verbal número 837/2016, seguit a instàncies de la Comunitat de Propietaris Carrer Sagunt, número 24, de València, representada pel procurador el senyor Aznar Gómez i assistida per la lletrada la senyora Catalá Ferrer, contra la mercantil Promociones Leyva Wordl, SA, en situació de rebel·lia processal, per a reclamació d'una quantitat, i dicte la resolució següent:  
Dispositiva  
Estime de forma íntegra la demanda formulada per la Comunitat de Propietaris Carrer Sagunt, número 24, de València, representada pel procurador el senyor Aznar Gómez, contra la mercantil Promociones Leyva World, SA, i condemne l'esmentada demandada a abonar a la part actora, i pels conceptes expressats en la demanda, la quantitat de set-cents trenta-un euros amb seixanta-nou cèntims (731,69 ?), més l'interés legal des del dia 4 de maig de 2016 (presentació de la demanda) i fins a fer-ne el pagament complet. Tot això, fent condemna a costes a la part demandada.  
Notifiqueu-la a les parts i feu-los saber que, contra aquesta sentència, no hi podran interposar cap recurs.  
Porteu-ne l'original al llibre de sentències i expediu-ne un testimoniatge per a la incorporació a les actuacions.  
Aquesta és la meua sentència, que pronuncie, mane i firme, M.ª Cristina López de Haro Martín, magistrada jutgessa del Jutjat de Primera Instància número 21 de València.»  
  
Cosa que es fa pública per mitjà d'aquest edicte, el qual s'inserirà en el Diari Oficial de la Generalitat Valenciana, perquè valga de notificació de forma legal al demandat, actualment en parador ignorat.  
  
València, 17 d'octubre de 2016.- La lletrada de l'Administració de Justícia: Míriam Muñoz Peiró.
Diari Oficial de la Generalitat Valenciana


Sumari del DOGV 7920, del 18-11-2016 (2016/8346)

Notificació de la sentència dictada en el procediment de modificació de mesures número 1061/2015.
-------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8346


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de modificació de mesures número 1061/2015. [2016/8346]  
En aquest procediment família, modificació mesures supòsit contenciós amb el número 001061/2015, s'ha dictat sentència en què consta, com a demandant, Desirée Perdigon Vicente i, com a demandat, Fulgencio Ruiz Hernández.  
De conformitat amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes establits en la Llei Orgànica de protecció de dades.  
  
  
Torrevieja, 21 d'octubre de 2016.- El lletrat de l'Administració de Justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7845, del 05-08-2016 (2016/6195)

Informació pública de la rectificació d'una errada aritmètica en el compte de liquidació definitiva del projecte de reparcel·lació inclòs en el programa per al desenvolupament de l'actuació integrada Verdales.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6195


Data del document
:   21-07-2016

Organisme emissor
:   Ajuntament de Pego

Tipus de document
:   Anunci

Descriptors 

:   * Pego
    * pla d'urbanisme
    * administració local

Informació pública de la rectificació d'una errada aritmètica en el compte de liquidació definitiva del projecte de reparcel·lació inclòs en el programa per al desenvolupament de l'actuació integrada Verdales.  
 [2016/6195]  
Vist una errada aritmètica en la conversió de pessetes a euros de les despeses, pels conceptes d'indemnitzacions, tècnics, així com assessorament jurídic, tramitació i publicacions, realitzada per a l'elaboració del compte de liquidació definitiva, que va servir de base per a l'adopció de l'Acord del Ple de 20 de maig de 2011.   
Verificada l'errada i elaborat nou compte de liquidació definitiva, mitjançant l'Acord de 15 de maig de 2015, de la Junta de Govern Local, es va acordar:   
  
Primer  
Declarar la conformitat de la rectificació l'error material observat, que quedaria esmenat en els termes del compte de liquidació definitiva subscrit per l'arquitecte municipal.  
  
Segon  
Sotmetre la rectificació a la consideració del Ple.  
  
Tercer  
Facultar el secretari perquè, una vegada adoptat l'acord de rectificació pel Ple, notifique la rectificació als interessats, juntament amb quants acords s'hagen adoptat en relació amb el compte de liquidació definitiva.  
L'esmentat Acord de 15 de maig de 2015, de la Junta de Govern Local, se sotmet a un període d'informació pública d'un mes computat des de l'endemà de la publicació d'aquest edicte en el Diari Oficial de la Comunitat Valenciana.  
La documentació estarà exposada al públic durant el referit termini en la planta baixa de l'Ajuntament de Pego, en horari d'11.00 a 13.00 hores, de dilluns a divendres. Així mateix, podrà consultar-se en la pàgina web de l'Ajuntament de Pego, www.pego.org, mitjançant el corresponent enllaç.  
  
Pego, 21 de juliol de 2016.- L'alcalde president: Enrique Moll Briones.